Walesis ja mitmel pool mujalgi Suurbritannias on jõed üle kallaste tõusnud riiki räsinud tormi Dennis tagajärjel.

Walesis sadas 48 tunni jooksul alla kuu normi jagu sademeid. Tegu on juba teise tõsisema tormiga, mis nädala jooksul saareriigist üle käinud. Mõned asulad on tulvade tõttu ülejäänud riigist ära lõigatud.

Suurbritannia meteoroloogiateenistuse teatel pole Inglismaal nii palju tulvahoiatusi kunagi varem välja antud.

Walesis löödi aga veidi teistsugune rekord - nimelt anti Walesile esmakordselt punane ehk kõige kõrgema kategooria tulvahoiatus.